
Pàg.3 

Campanya contra 
els partits feixistes 


La plataforma Unitat Contra el Feixisme i el Racisme (UCFR) ha 
valorat, en l’assemblea general celebrada al Centre Social de 
Sants, la campanya “No votis feixisme! No votis PxC”, amb la 
que van posar al descobert la ideologia feixista de Plataforma x 
Catalunya i d’alguns dels seus líders, que s’amaga darrere d’un 
populisme ranci i un discurs de l’odi. 


Pàgs. 5 

El Bloc la Bordeta 
en perill 

de desallotjament 

El passat febrer l’Obra Social la Pah va recuperar el Bloc 
la Bordeta, un edifici que portava vuit anys buit, al carrer 
Hostafrancs 3, i on s’allotgen 9 persones adultes i 4 menors 
sense alternativa habitacional. Ara s’enfronten a una ordre 
de desallotjament demanada per la propietat, la constructora 
Nyala 2006 SL, que ha estat rescatada del seu deute per la 
SAREB. 


Pàg. 12 

Entrevista: 

Francesca Adriàn 
i Georgina Reverte 




l’educació lliuze 
autogestionada 
i cooperativa pren força 
al barri de Sants 


diferent per als fills i filles, més respectuós, conscient i atent 
amb els seus processos vitals. Un model d'escola lliure o viva 
que aposta pel desenvolupament natural i integral de les 
criances, i que enllaça amb les propostes de la pedagogia 
llibertària que van arrelar al barri a principis del segle XX. 

L’Escola Arcàdia, un centre educatiu autogestionat i cooperatiu 
a Can Batlló, que obrirà portes al 2018 i que es va presentar 
el passat 12 de juny, representa un pas més, ja que estarà 
orientada a infants de 3 a 16 anys i acollirà les etapes del 
segon cicle d’educació infantil, primària i l’ESO. L’Arcàdia, que 
es constituirà legalment com a cooperativa, estarà orientada 
a les classes populars i pretén crear persones autònomes, 
crítiques i amb la ment flexible que s’integren en la societat 
per canviar-la. 

EDITORIAL 

EDUCACIÓ 
PÚBLICA, SÍ; 
AUTOGESTIONADA, 
TAMBÉ 


MICRO OBERT 

Litúrgies de juliol 


loxdi Vision 


Hi ha qui plora i hi ha qui riu. 
Hi ha qui conta batalletes 
i qui no pot ni moure els llavis. 

Hui estem junts i és per tu. 


CARTA 





'educació és un dret social fonamental. Com 
a dret social, l'Estat ha de garantir l'accés uni¬ 
versal de tothom al sistema educatiu. L'esco¬ 
la pública està orientada a què els alumnes 
aprenguin uns coneixements i adquireixin 
unes aptituds i unes habilitats bàsiques per 
afrontar la vida. Això està bé. 

Però, sota la catifa de la igualtat d'oportu¬ 
nitats s'amaga una metàfora que pensa les persones com ele¬ 
ments acumulables en una massa homogènia mesurable i ava- 
luable, quan no com un cos a qui disciplinar o instruir. 

Una educació basada en l'acompanyament en l'experiència 
per part de l'entorn contribueix a crear les condicions de possi¬ 
bilitat per al desenvolupament d'una consciència crítica, tant 
en el pla individual com en el col·lectiu. 

Per això, una educació lliure, autogestionada i autogestionà- 
ria és més necessària que mai. 

Educació pública sí, educació autogestionada també. 


Hi ha qui beu i hi ha qui no. 

Hi ha qui es droga i hi ha qui no. 

Però hui estem junts i és per tu. 

Perquè clar, ningú és només una sola cosa. 

Camises planxades, 
samarretes de penjolls 
maquillatge i arracades, 
texans i sandàlies 
s’abracen i es saluden. 

Hui estem juntes i és per tu. 

Sona rumba i la trapera. 

L’Ovidi i els Dead Kennedys. 

Triana i Budellam. 

Naturalment també sones tu. 

Perquè clar, ningú és només una cosa 
i en Theterodòxia fores mestre. 

Ayer me disparé en la boca, 
per anar de festa amb morts. 

Vaig haver de tornar, 
perquè satanàs, 
l·Inferno és massa dolç. 

I ací estem tots junts. 

Però no ho fem per tu. 

És per nosaltres, 

que també ho necessitàvem. 

MICRO OBERTA Envians el teu escrit a laburxa@gmail.com 

Azbozicidi a Sants 



Mercè Compte, Sants 


A principis de juny a la 
plaça de la Farga els ve¬ 
ïns i veïnes vam veure 
com desapareixien tres 
sòfores —acàcia japonesa— de més 
de 50 anys. No va ser amb nocturni¬ 
tat, sinó amb traïdoria. Des del Cen¬ 
tre Social de Sants, Associació de Ve¬ 
ïns de La Bordeta i de La Farga vam 
posar el crit al cel. Veïnes plorant i 
molta gent indignada. 

Demanem explicacions al Dis¬ 
tricte; ve la ràdio a la plaça; posem 
un cartell a la soca —avui desapare¬ 
gut— i a comerços de la plaça... Co¬ 
mencen les especulacions...La res¬ 
posta de Parcs i Jardins: els arbres 
estaven malalts. 


Ens queden tots els dubtes: quina 
malaltia patien? Per què han estat 
podades salvatgement —a l’es- 
tiu!— les sòfores que són al davant? 
Per què no s’ha informat al veïnat? 

A Sants-La Bordeta no tenim es¬ 
pais verds. A Can Batlló s’han talat 
molts arbres, també centenaris. 
És un desert de ciment i terra. Els 
arbrets que planten als carrers, 
gràcies a la insistència del veïnat, 
trigaran a créixer i algunes no ho 
veurem. Les jardineres amb arbrets 
o arbusts són això, jardineres que 
més aviat serveixen de papereres. 

Exigim més explicacions. La po¬ 
lítica de Parcs i Jardins al barri ha 
estat nefasta fins ara. Recordeu els 
plàtans de la carretera de Sants 
quan eixamplaven les voreres al 


2010. Van desaparèixer arbres cen¬ 
tenaris. La raó: estaven malalts i 
produïen massa pol·len —ho fan 
per defensar-se de la contamina¬ 
ció—. Després d’una forta cam¬ 
panya veïnal es van salvar una 
dotzena a partir de Rambla Badal. 
Resultat: més contaminació, menys 
ombra a l’estiu, més soroll. A altres 
països talar un arbre es considera 


un delicte. Aquí a Barcelona no. 

En resum volem que 
-Parcs i Jardins ens tingui en 
compte perquè l’espai públic és de 
totes i tots. 

-Al lloc de les sòfores talades es 
posin arbres grans que facin ombra 
-Que les sòfores que queden 
siguin tractades si és que estan 
malaltes 


Per què 
ha servit 
el vot? 


Amadeus, Sants 


J o sóc dels que penso 
que s’ha de conèixer 
l’opinió de la gent i 
no tant sols això, que 
s’ha de respectar. Al¬ 
tra cosa és si mitjan¬ 
çant unes eleccions 
o un referèndum es coneix real¬ 
ment l’opinió d’un poble. 

Donada la real i lamentable 
manca de formació política de la 
majoria dels ciutadans —el capi¬ 
talisme treballa cada dia perquè 
així sigui— ni les eleccions re¬ 
flecteixen el que la majoria vol, 
ni un referèndum com el grec ho 
ha fet. 

En el cas del referèndum fet 
a Grècia el passat 5 de juliol, ja 
es començava malament. Les 
dos opcions, el sí i el no, eren 
quasi la mateixa opció. Poques 
diferències hi ha entre el Me¬ 
moràndum que volia imposar 
la Troika —UE+BCE+FMI— i el 
que proposa Syriza —estudiat 
en detall aquest segon retalla 
els drets dels ciutadans i els seus 
ingressos en sols un escàs 10 % 
menys—. 

Això vol dir que el partit del 
sistema burgès —procapitalis- 
ta— que es diu Syriza ha con¬ 
tradit el seu programa electoral. 
Coincidireu amb mi que és això 
el que fan tots els partits que re¬ 
colzen al sistema capitalista. 

S’ha enganyat al poble fent-li 
creure que decideix —quan la 
real decisió hagués estat votar SI 
o NO a l’euro, a la UE i a l’OTAN—, 
s’ha reforçat un govern —el de 
Syriza, aliada als neofeixistes—, 
i en el fons la UE seguirà manant 
a Grècia. 

Cert que els socialdemòcrates 
alemanys volien encara espoliar 
més al poble grec, i que aquest 
ha dit NO malgrat el corralito i 
la por que han desencadenat de 
que tot s’enfonsava. 

Però cal anar més lluny, cal 
acabar amb el capitalisme. 

Actualitat I 3 


La UCFR celebxa la seva assemblea 
general a Sants 


Toni Bozzell i Villa, Sants 


E l passat dissabte 6 de 
juny la Unitat Contra el 
Feixisme i el Racisme 
(UCFR) es va reunir en 
assemblea general al Centre So¬ 
cials de Sants. Hi van participar 
una trentena d'activistes d'arreu 
del territori en representació dels 
seus grups locals per tractar un 
ampli ordre del dia. 

El punt principal va ser l'ava¬ 
luació de la campanya “No votis 
feixisme! No votis PxC", la inicia¬ 
tiva en la qual havia estat treba¬ 
llant la plataforma les darreres 
setmanes, en motiu de les elecci¬ 
ons municipals del 24 de maig. La 
campanya va consistir en treba¬ 
llar localment en dues direccions: 
d'una banda, posar al descobert 
la ideologia feixista de Platafor¬ 
ma x Catalunya i d'alguns dels 
seus líders, que s'amaga darrere 
d'un populisme ranci; de l'altra, 


es van cercar sinergies i acords 
entre els partits polítics per tal 
que signessin la Declaració con¬ 
tra el Feixisme i la xenofòbia, 
en la que es comprometien a no 
utilitzar discursos xenòfobs ni a 
pactar amb altres partits que se'n 
servissin. 

Es va fer un balanç positiu de la 
campanya, els grups locals de la 
UCFR dels municipis on PxC tenia 
representació al consistori van 
treballar molt activament, així 
com va tenir ressò en els mitjans 
de comunicació i a les xarxes so¬ 
cials. Aquesta feina es va traduir 
en una important contribució a 
la caiguda en picat dels resultats 
electorals del partit feixista, pas¬ 
sant de 67 regidories obtingudes 
en les eleccions del 2011 a les 10 
d'enguany —9 per a PxC i 1 de 
Plataforma Vigatana— i havent 
perdut 38.000 vots pel camí, re¬ 
presentant un residual 0,88% del 
vot a escala nacional. 


Malgrat els bons resultats, es 
va coincidir en la importància 
de continuar treballant, també 
en les pròximes eleccions en el 
Parlament de Catalunya, per a 
l'eradicació dels partits feixistes 
i per a denunciar la utilització 
del discurs de l'odi per part d'al¬ 
guns partits institucionalment 
establerts per tal d'obtenir-ne 
rèdits electorals. Per a fer-ho es 
van traçar les estratègies i mesu¬ 
res que es prendran per continuar 
treballant en aquesta línia, tant 
al carrer dels pobles i ciutats com 
en l'àmbit institucional. 

Un moment que servirà per 
aprofundir en aquesta i d'altres 
qüestions són les Jornades de 
formació i reflexió que la UCFR 
organitza per a totes les activis¬ 
tes de la plataforma a St. Pere 
de Ribes el dissabte 18 de juliol. 
En aquesta trobada es tractaran 
amb especial atenció alguns dels 
punts de l'assemblea que neces¬ 


siten un espai de debat més am¬ 
pli. Un exemple clar n'és quina 
continuació es donarà a la Cam¬ 
panya Stop Islamofòbia, engega¬ 
da el passat mes de febrer, per tal 
d'evitar que l'extrema dreta i els 
feixistes aprofitin el clima creat a 
partir dels atacs a la seu de la re¬ 
vista Charlie Hebdo per fomentar 
l'odi i explotar les pors contra les 
comunitats musulmanes i jueves 
arreu d'Europa. 

L'assemblea també va donar el 
seu suport a les mobilitzacions 
i al manifest “Totes som antifei¬ 
xistes! Absolució encausades 12- 
O/13'' en el marc de l'enfronta¬ 
ment que hi va haver al barri de 
Sants el 12 d'octubre de 2013 entre 
un grup de neonazis i un d'ac¬ 
tivistes antifeixistes, als darrers 
dels quals el fiscal demana 17 
anys de presó, per lesions i danys, 
amb l'agreujant de discrimina¬ 
ció ideològica, després d'un any 
i mig de mesures cautelars, pri¬ 


vades de llibertat per participar 
d'actes públics al carrer. 

El punt que va servir per a tan¬ 
car la reunió va ser un dels més 
celebrats per les activistes de la 
UCFR, el tancament del centre 
nazi Tramuntana que s'havia es¬ 
tablert al barri de Sant Martí fa 
tres anys. La baixada de persiana 
es considera una victòria veïnal 
de la gent del Clot, de la Verneda 
i de tota Barcelona. Aquest èxit 
ens mostra com el treball conjunt 
contra el feixisme i el racisme 
ens fa més fortes i ens emplaça a 
continuar treballant en aquesta 
direcció. 


El 20 de juny, prop de dues mil persones es concentraven davant les portes del Centre d’Internament d’Estrangers (CIE) 
de Zona Franca exigint el seu tancament. 


Més a pxop del tancament dels CIEs 


Redacció, Sants 


L es entitats Tanquem els 
CIE, SOS Racisme, Migra 
Studium, l'Institut dels 
Drets Humans de Cata¬ 
lunya, l'Espai de l'Immigrant i 
Stop Mare Mortum van convocar 
aquesta mobilització amb l'ob¬ 
jectiu de denunciar l'existència 
dels CIEs i les polítiques migratò¬ 
ries racistes, així com pressionar 
el Parlament perquè es posicio- 
nés en favor del seu tancament. 
Pocs dies després, el 2 de juliol, el 
Parlament de Catalunya aprova¬ 
va una resolució —en forma de 
conclusions d'un grup de treball 
en el marc de la Comissió de Jus¬ 
tícia i Drets Humans del Parla¬ 
ment que porta sis mesos treba¬ 
llant—, en què insta al Ministeri 
de l'Interior a iniciar, en el perí¬ 
ode més breu possible un procés 
per tancar els Centres d'Interna¬ 
ment d'Estrangers. 

La campanya tancaremelcie.cat 
té inici durant l'octubre de l'any 
2014, però beu de més d'una dèca¬ 
da de mobilitzacions a la ciutat pel 
tancament del CIE i per la llibertat 
de moviment. 

Les primeres protestes es si¬ 
tuaren davant la Comissaria de 
Policia Nacional de la Verneda 
el 2005, on es trobava el primer 
Centre d'Internament, i una de 
les accions més destacades va 
ser el desmontatge del CIE de la 
Zona Franca quan encara s'estava 
construint. 

Des de la campanya es denun¬ 
cia que «no entenem ni acceptem 
l'existència de llocs on es poden 
retenir, fins a dos mesos, perso¬ 
nes que no han comès cap delicte, 


sinó tan sols una falta adminis¬ 
trativa. Un espai on es vulneren 
de forma sistemàtica els Drets 
Humans, un lloc on ningú va po¬ 
der evitar que persones com el 
Jonathan, l'Idrissa, el Mohamed i 
l'Alik hi perdessin la vida o deci¬ 
dissin posar-hi fi». 

CIE, mecanisme de zepzessió, 
poz i depoztació de pezsones mi- 
gzades 

Recordem que a l'estat espanyol 
hi ha set CIEs i tres en construc¬ 
ció. Es tracta de presons per a 
persones estrangeres, detingu¬ 
des per no tenir papers, on poden 
estar fins a dos mesos tancades. 
A més, la meitat de les persones 
que hi passen són expulsades. 
En el cas del CIE de Barcelona, 
l'any 2013, van ser internades 
1.584 persones de les quals van 
ser expulsades 729. El règim d'in¬ 
ternament als CIE és encara més 
precari que el dels centres pe¬ 
nitenciaris, ja que es vulneren 
drets fonamentals com el de la 
sanitat, la tutela judicial, la inti¬ 
mitat i la comunicació; sense la¬ 
vabos a les cel·les, sense atenció 
mèdica a les nits, sense intimitat 
ni garanties, amb les visites res¬ 
tringides... Com expliquen des 
de Tanquem els CIE, es tracta de 
«dos mesos d'infern per una fal¬ 
ta administrativa —equivalent 
a no portar el DNI caducat— en 
què el CIE és la punta de l'iceberg 
de les vulneracions de drets que 
pateixen aquestes persones: ba¬ 
tudes racistes als carrers; vols de 
deportació forçada amb el Proto¬ 
col de la Policia nacional del 2007 
que permet tècniques d'immobi¬ 
lització i fins i tot la sedació; si 
han entrat per Frontera Sud, vul¬ 


neracions de drets a la frontera, 
etc. El CIE com a engranatge del 
mecanisme de persecució, em¬ 
presonament i deportació de la 
població migrada». 



Protesta front al CIE de la Zona Franca SERGI RUGRAND/KRANSYIBCN 

Estratègia o denota. 
Una jornada de reflexió. 


Una Posició, Sants 


D es de la revista Una po¬ 
sició vam preparar una 
jornada de debat, el 6 
de Juny a Can Batlló, per 
discutir sobre estratègia. Com ens 
organitzem localment? Com ens 
coordinem territorialment? Què po¬ 
dem fer juntes? La sensació amb la 
Jornada és ambivalent. Per una ban¬ 
da, vam sentir que quelcom així feia 
falta —això es va demostrar perquè 
van venir companys de molts espais 
diferents—. Tanmateix, el debat va 
ser difícil; hi havia molta dispersió 
i una dolorosa manca d'intel·ligèn¬ 
cia estratègica. També a nosaltres, 
de la revista, ens va mancar ener¬ 
gia, claredat d'idees i intel·ligència 
estratègica. Vam sentir, al mateix 
temps, certa estranyesa. Va ser com 
si velles desconfiances i el ritme del 
quotidià no ens deixessin pensar 
en gran. Però, per algunes de nosal¬ 
tres, la situació ens reclama pensar 
el “com” d'una línia estratègica que 
podríem resumir en tres punts: 

a) Consistència local 

Hem de seguir fent-nos fortes lo¬ 
calment i partir de les necessitats, 
però també dels desitjós demos¬ 
trant que podem recolzar-nos mú¬ 
tuament. Als nostres tallers tant 
es pot construir una barra de ferro 
pels skaters del barri, com auto- 
gestionar recursos tècnics contra 
la “pobresa energètica” o la lluita 
contra els desnonaments i l'explo¬ 
tació laboral. Agafar densitat allà 


on vivim per incrementar la con- 
flictivitat a favor nostre. No ens 
adonem que totes les tàctiques de 
guerra psicològica pròpies de la 
subversió, que van triomfar en els 
anys 70, però que en l'àmbit estatal 
han estat desactivades —perquè 
cap mass-media fa cas de tants dels 
nostres comunicats—, podem tras- 
lladar-les al nivell barrial. Els ene¬ 
mics es donen en cada situació, en 
cada petita empresa, en cada car¬ 
rer, casa, oficina bancària, i allà és 
més fàcil derrotar-los, o almenys 
debilitar-los. 

b) Coordinació territorial 

Estan sorgint ja espais d'aquest ti¬ 
pus. Si no volem crear estructures 1) 
informal i abocades a desaparèixer; 
o 2) burocràtiques i sense cap con¬ 
tacte amb les realitats locals, hem 
d'intensificar la circulació entre els 
nostres espais, ens toca aprendre 
l'art de les visites, recuperar la tra¬ 
dició de la camaraderia, on no hi ha 
meu ni teu sinó nostre, i casa meva 
és casa teva. D'altra banda si hem 
de respectar l'autonomia local de 
cada assemblea llavors hem de pu¬ 
jar i baixar les decisions i els debats 
les vegades que faci falta. De mane¬ 
ra que tota determinació sigui veri¬ 
tablement col·lectiva, i la raó de la 
lentitud la invencibilitat. 

c) Eina de comunicació 
partisana 

Un cèlebre bolxevic deia: «El diari 
és el partit». Abans d'elaborar or¬ 
ganigrames abstractes d'una orga¬ 


nització que no sap encara què és 
el que organitza, hem de compartir 
un imaginari, un desig, un horitzó, 
hem d'elaborar col·lectivament un 
llenguatge. També al grup Noso- 
tros els varen acusar d'anarco-bol- 
xevics. A més a més, si l'Autonomia 
italiana ens va llegar alguna cosa 
és, precisament, la insistència en 
la circulació, la coordinació i la co¬ 
municació contra tota vel·leïtat de 
comitè central. Dir que aquesta va 
ser la causa de la seva derrota és no 
comprendre la impossible media¬ 
ció entre el moviment obrer, fins i 
tot autònom, i els nous comporta¬ 
ments, la nova sensibilitat que els 
joves i les feministes van posar al 
centre. És, a més, no comprendre 
que el desenllaç d'un combat no 
depèn únicament de tu, sinó tam¬ 
bé de les forces i de l'estratègia dels 
teus enemics. En darrer lloc, la nos¬ 
tra mateixa existència en tant què 
hereves de les seves pràctiques i de 
la seva sensibilitat, de Chiapas al 
Kurdistan, passant per Barcelona, 
ens parla d'una tradició revolucio¬ 
nària que està a les nostres mans. 
Els diaris i les revistes existents se¬ 
gueixen sent molt valuosos i, no 
obstant això, cada moment històric 
reclama una forma major de comu¬ 
nicació. Avui en dia la via central és 
l'audiovisual i és exactament aquí 
on ens falta potència. 


Això no és un programa, són senzi¬ 
llament uns apunts estratègics. 



Presentació de la revista Una posició. 


ANNA CELMA 


la cel 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 



DE QUÈ SERVEIX 

SI NINGÚ NO HO 
EXPLICA? 

Per 75€ l'any rebràs la Directa 
a casa cada 15 dies i donaràs 
suport al periodisme 
transformador 

SUBSCRIU-TE! 

Directa 

publicació quinzenal 

www.directa.cat 


20 anys de Coop57 i constitució 
de Koop57 Euskal Herria 

Molta feina 
feta, molta 
feina pex fex 


Xavi Teis, Coop57, Sants 


E l passat 19 i 20 de juny, l'ac¬ 
tivitat de Coop57 va ser tan 
intensa com bonica. El 19 
de juny celebràvem els 20 
anys exactes des de la fundació de 
C00P57. 

Els orígens de Coop57 es remun¬ 
ten a la lluita dels treballadors de 
l'Editorial Bruguera. Quan l'editori¬ 
al va tancar el 1986, i després d'un 
llarg procediment judicial, el 1989 
un grup de 80 antics treballadors 
va crear un fons col·lectiu amb part 
de les indemnitzacions rebudes per 
finançar projectes autogestionaris 
de creació de llocs de treball. Aquest 
fons és l'origen de Coop57, creat el 19 
de juny de 1995. 

A partir del 2001 i després dels 
anys inicials, sempre difícils i fràgil, 
Coop57 va decidir ampliar la seva 
base social i el seu àmbit d'actuació 
a altres tipus d'entitats de l'econo¬ 
mia social i solidària de Catalunya. 

A partir de 2005, paral·lelament a 
l'aprofundiment del creixement i de 
l'ampliació de la base social a Cata¬ 
lunya, Coop57 va posar en pràctica 
un model de creixement en xarxa on 
cada territori s'autogestionés. Això 
va donar lloc a la creació de secci¬ 
ons territorials a l'Aragó (2005), Ma¬ 
drid (2006), Andalusia (2008) i Galiza 
(2009). 

Més recentment, durant el període 
de profunda crisi dels darrers anys, 
l'activitat de Coop57 s'ha orientat 
a donar resposta a les necessitats 
financeres de les entitats de l'eco¬ 
nomia social i solidària per evitar 
que la restricció creditícia ofegués 
entitats viables que fan una tasca 
social i econòmica per transformar 


la societat. 

Enguany, quan celebrem 20 anys, 
es succeeix un altre gran esdeveni¬ 
ment. Es va constituir, el passat 20 
de juny, la sisena secció territorial: 
Koop57 Euskal Herria (allà Coop57 
s'escriu amb “K”). 

Durant tot un cap de setmana, 
persones vingudes de totes les sec¬ 
cions territorials de Coop57 vàrem 
compartir experiències, coneixe¬ 
ments i molts riures i somriures 
per acompanyar el naixement de la 
nova secció territorial. 

Ubicats a Ondarroa, a l'hostal Ar- 
rigorri, gestionat per la cooperativa 
sòcia Arrikoop, vàrem gaudir d'un 
cap de setmana ple d'emocions i es¬ 
deveniments. 

El divendres 19 de juny, celebrà¬ 
vem en un sopar d'aniversari, els 
20 anys de Coopsy I l'endemà, es 
celebrava la constitució de la nova 
secció territorial i, posteriorment, 
celebràvem l'assemblea general de- 
Coop57 on es va ratificar per unani¬ 
mitat, i enmig d'una forta ovació, 
la inclusió de Koop57 Euskal Herria 
com a secció territorial de Coop57 

El model de creixement en xarxa 
s'ha estès cap a Euskal Herria on 
el grup promotor de Koop57 Euskal 
Herria ha fet una feina molt intensa 
els dos darrers anys, recorrent tot 
el territori per explicar el projecte i 
sumar esforços. 

Seguim teixint, seguim creixent 
en xarxa, per tal de treballar al ser¬ 
vei de la transformació social i amb 
la voluntat de contribuir en la cons¬ 
trucció d'una altra economia per 
una altra societat. 

Actualitat I 5 


Comencen 
els primers 
judicis per 
a la revaloració 
de les pensions 



trobada setmanal de l'Assemblea Salvem les Pensions de Sants,al Centre Social de Sants SERGI RUGRAND/KRANSYIBCN 


Gemma Parera, Sants 


D urant els mesos 
de maig i juny 
s’han celebrat 
els primers ju¬ 
dicis en respos¬ 
ta a la demanda 
de revaloració 
de les pensions de 2012 d’acord amb 
l’IPC (índex de Preus al Consum). 
Les primeres sentències han estat 
desestimatòries, però la lluita per 
unes pensions dignes continua en¬ 
davant, tant als jutjats com al car¬ 
rer, i pren força. 

Recordem que el novembre de 
2012 tancava amb l’IPC al 2,9%, però 
els i les pensionistes només van 
gaudir d’un increment de l’i%, amb 
la conseqüent pèrdua de valor ad¬ 
quisitiu que això suposava. Aques¬ 
ta retallada de drets —en el marc 
d’un model que promou la privatit- 
zació de les pensions— va motivar 
la campanya de lliuraments col·lec¬ 
tius de reclamacions de revaloració 
d’acord amb l’IPC a l’Institut Nacio¬ 
nal de la Seguretat Social, impulsa¬ 
da per l’Assemblea Salvem les Pen¬ 
sions de Sants i altres col·lectius, 
com la Marea Pensionista, durant 
els anys 2013 i 2014. Des d’alesho¬ 
res, després de fer la primera de¬ 
manda de revaloració davant la 
Seguretat Social i de presentar una 
segona reclamació —que ha estat 
desestimada en tots els casos—, el 
procés ha continuat amb una de¬ 
manda als jutjats socials. 

Fins fa poc, els judicis estaven 
aturats a l’espera que el Tribunal 


Constitucional resolgués un re¬ 
curs sobre la inconstitucionalitat 
de deixar de revalorar les pensions 
en funció de l’IPC, el qual ha estat 
finalment desestimat el passat 5 de 
març. Emparant-se en aquesta re¬ 
solució, els jutjats socials estan co¬ 
mençant a emetre sentències que 
desestimen les demandes presen¬ 
tades de reclamació de l’increment 
real de l’IPC. 

Defensa col·lectiva d’unes pensi¬ 
ons dignes 

Des de l’Assemblea Salvem les Pen¬ 
sions de Sants s'han fet convoca¬ 
tòries per acompanyar els deman¬ 
dants durant el judici. D’aquesta 
manera —tot i que els judicis són 
individuals, ja que la demanda l’ha 
de fer cada pensionista—, es vol 
mostrar, amb la sala ben plena, que 
la reclamació «és una demanda 
col·lectiva i que col·lectivament de¬ 
fensarem unes pensions públiques 
dignes», tal com defensa el Karlos, 
membre de l’Assemblea. A partir 
d’ara, explica, es recorrerà al Tribu¬ 
nal Superior de Justícia de Catalu¬ 
nya i a instància judicials europees, 
si és necessari. 

També se seguirà treballant en 
l’assessorament i l’acompanya¬ 
ment als judicis de les demandes 
presentades a partir de la reforma 
de 2012, així com aquelles presen¬ 
tades posteriorment en contra de 
la darrera reforma del sistema de 
pensions, en vigor des de gener de 
2014. Aquesta fixa la revaloració 
d’acord amb el factor de sosteni- 
bilitat, un nou mètode de càlcul 
desvinculat del nivell de vida que 
introdueix diverses variables i que 


agreuja encara més la situació, ja 
que ha portat a un augment de no¬ 
més el 0,25%, molt per sota de l’in¬ 
crement del nivell de vida. 

A partir del proper setembre, l’As¬ 
semblea Salvem les Pensions de 
Sants, que es reuneix cada dime¬ 
cres a les i8:3oh al Centre Social 
de Sants, vol deixar de centrar-se 
en les reclamacions judicials per 
reforçar aliances contra la privatit- 
zació de les pensions. Actualment 
treballen per impulsar una cam¬ 
panya d’informació sobre les con¬ 
seqüències que tenen les darreres 
reformes i qui en són els seus res¬ 
ponsables, entre els que assenya¬ 
len, a més dels respectius governs, 
els interessos del capital financer 
per promoure pensions privades. 
L’objectiu és defensar unes pensi¬ 
ons dignes per a tothom, que s’in¬ 
cloguin en els Pressupostos Gene¬ 
rals de l’Estat —i es desvinculin 
exclusivament de les cotitzacions 
de les persones treballadores—, 
acabar amb els privilegis dels po¬ 
lítics i la derogació de les darreres 
reformes del sistema de pensions. 


El Bloc la Bordeta de¬ 
mana solidaritat pex 
fez front a l’amenaca 

9 

de desallotjament 


Redacció, Sants 


E l passat mes de febrer 
l’Obra Social la Pah va re¬ 
cuperar el Bloc la Bordeta, 
un edifici situat al carrer 
Hostafrancs 3, on s’allotgen nou 
persones adultes i quatre menors 
sense alternativa habitacional i els 
quals s’enfronten ara a una ordre 
de desallotjament. 


les famílies al carrer. Amb aquest 
objectiu, han obert un procedi¬ 
ment judicial amb una petició de 
desallotjament cautelar. El jutge 
ha donat la raó a la constructora i 
ha ordenat el desallotjament del 
bloc, donant a les famílies 7 dies per 
marxar voluntàriament una vega¬ 
da arribi el requeriment judicial. 

Des de la PAH Barcelona s’al·le¬ 
ga que el jutge ignora així la sen¬ 
tència del Tribunal Europeu de 



Bloc PAH La Bordeta 


SERGI RUGRAND/KRANSYIBCN 


Aquest bloc, construït per la cons¬ 
tructora Nyala 2006 SL., propietat 
de la família Riera-Marsà, portava 
8 anys buit i inacabat, durant els 
quals ja ha estat ocupat i desallot¬ 
jat dues vegades. Aquesta darrera 
ocupació, que es manté des de fa 5 
mesos —durant els quals s’ha reha¬ 
bilitat l’espai i obert al barri—, ha 
estat impulsada per l’Obra Social 
la PAH, que actua quan s’han esgo¬ 
tat totes les alternatives d’accés a 
l’habitatge ocupant pisos i edificis 
que es troben en mans dels bancs 
—a dia d’avui porta una trentena 
de blocs recuperats i reallotja unes 
2.500 persones—. 

En el cas de l’edifici de la Bordeta, 
Nyala 2006 SL va deixar un deute 
que ha passat a ser gestionat per 
la SAREB, l’anomenat banc dolent, 
tot i que la constructora continua 
sent propietària de l’immoble. Així 
la SAREB, —que ha finançat amb 
diners públics el deute d’aquesta 
constructora privada— es nega a 
negociar amb els ocupants, al·le¬ 
gant que no té la propietat de l’im¬ 
moble. Nyala 2006, és a dir, la fa¬ 
mília Riera-Marsà, es nega també 
a dialogar amb la PAH per buscar 
una solució pactada i vol deixar 


Drets Humans que diu que no hi 
pot haver un desallotjament sen¬ 
se un reallotjament adequat. «No 
permetrem que això succeeixi, ja 
que aquestes famílies es quedari¬ 
en literalment al carrer. Fem una 
crida a defensar el Bloc la Bordeta 
i a posicionar-se a favor del dret a 
l’habitatge», diuen. Per això estan 
recollint adhesions al manifest que 
es pot trobar a https://pahbarce- 
lona.files.wordpress.com/2015/07/ 
bloc.pdf. 

Tal com s’esmenta durant la roda 
de premsa del passat dimarts 7 de 
juliol, des de l’Obra Social la PAH 
s’exigeix a la SAREB que entregui 
aquest bloc als habitants del bloc 
La Bordeta; i que deixi de fer l’im¬ 
possible perquè no es pugui viure 
en dignitat a l’estat espanyol: «la 
demanda és clara: reunió amb la 
SAREB, entrega dels habitatges per 
les famílies i en el cas que la SAREB 
no vulgui reconèixer la PAH com 
un actor polític principal de la llui¬ 
ta per un habitatge digne, estarem 
resistint al possible desallotjament 
del bloc La Bordeta i no deixarem 
que les famílies es quedin sense 
sostre». 

Educació lliure 
i autogestionada 



Vicent Almela 

Les mancances de l’educació tradicional 
provoquen que cada cop sorgisquen més 
projectes basats en l’acompanyament 
respectuós dels processos d'aprenentatge i les 
necessitats dels infants, que l’escola pública no 
pot assolir per les limitacions de pressupostos 
i de currículum. La fórmula per autogestionar 
aquests projectes la trobem en les cooperatives, 
els ateneus i les escoles racionalistes sorgides 
al voltant de les fàbriques a començament del 
segle XX. 


E l passat mes de desembre la consellera 
d'Ensenyament de la Generalitat de Catalunya, 
Irene Rigau, suprimia definitivament el 
finançament a les escoles bressol dels 
pressupostos del 2015. La partida destinada a 
aquest tipus d'escoles, que cobreixen les primeres 
etapes de criança fins als 3 anys, ja havia patit retallades en 
els últims temps. Aquesta ha sigut l'estocada definitiva a un 
servei públic que a partir d'ara assumiran els ajuntaments, 
fet que suposarà el tancament de centres, l'empitjorament del 
servei i un increment en les ja elevades quotes que paguen les 
famílies. 

La situació als parvularis i a les escoles públiques que 
cobreixen el segon cicle d'educació infantil, dels 3 als 6 anys, 
no és molt millor. Les retallades també han afectat aquests 
centres, que a més de deixar moltes famílies sense plaça, no 
són capaços d'assolir les ràtios ni les condicions adequades 
per atendre les necessitats dels infants. Segons explica una 
mare, «els parvularis són pàrquings de nens i nenes. Els pares 
i mares els deixen ahí perquè passen el dia però la professora 
l'únic que pot fer amb tants infants és parar compte de que 
no es facen mal, i de vegades ni això». 

Aquestes circumstàncies han conduït moltes famílies 
catalanes a buscar alternatives educatives que puguin 
atendre les necessitats de les seues filles d'una manera 
més respectuosa i atenta amb els seus processos vitals. Un 
model d'escola que entén l'educació com un acompanyament 
respectuós dels processos de la vida dels infants i les seues 
famílies, i es basa en el desenvolupament natural i integral de 


les criances, és el model d'escola lliure o viva. Molts d'aquests 
projectes estan adherits a la Xarxa d'Educació Lliure (XELL), 
una associació que des de 2005 s'encarrega de relacionar i 
difondre diferents iniciatives que comparteixen una mirada 
respectuosa vers les necessitats vitals de la infància. 

Com ja va passar amb els models educatius humanistes 
sorgits arran la revolució francesa, que proposaven una 
educació alternativa a la imposada per l'Estat, el principal 
problema d'aquestes iniciatives és el finançament, que en 
la majoria dels casos recau directament en les capacitats 
econòmiques de les famílies. Aquest fet provoca que els 
infants provinents de les classes més populars es queden 
fora d'aquest model educatiu, que tot i promoure la llibertat 
i la presa de consciència sobre un mateix i el seu entorn, no 
arriben a tothom. Per trobar una solució a aquest problema 
haurem de buscar referents en els ateneus obrers i centres 
socials de principis del segle XX, que van ser els encarregats 
d'oferir una educació lliure i de qualitat a les filles de la 
classe treballadora. 

La pedagogia llibertària proposa una educació 
popular, autogestionada i al marge de l’Estat 

«Si ens proposem mostrar a les noves generacions les 
causes que motiven el desequilibri social per formar una 
humanitat feliç, lliure de tota ficció religiosa i de qualsevol 
idea de submissió a una necessària desigualtat econòmica- 
social, no podem confiar l'educació a l'Estat ni a altres 
organismes oficials, ja que són aquests els sostenidors 
dels privilegis i per tant forçosament conservadors». 
Amb aquesta sentencia justificava el pedagog llibertari 
Francesc Ferrer i Guàrdia la fundació de l'Escola Moderna 
l'any 1901, que per poder incloure totes les classes socials 
va adoptar un sistema de retribució acomodat a les 
capacitats econòmiques de les famílies. Aquest sistema 
oferia diferents tipus de matrícula, des de la gratuïtat fins 
a elevades mensualitats, que s'ajustaven a les condicions 
econòmiques de les famílies obreres alhora que difonia 
valors com la solidaritat i el suport mutu. 

Des del Centre de Recursos Pedagògics Llibertaris Josefa 
Martin Luengo, ubicat a l'Espai Obert del barri de Sants, 
asseguren que el que proposa la pedagogia llibertària no 
és res nou «Nosaltres recuperem un patrimoni educatiu 
que ha existit i que creiem recull el millor de cada model, 
l'adoctrinant i per tothom iniciat per Lepeletier i l'humanista 
creat per les elits i la burgesia, i plantegem una tercera via que 
supose una educació oberta per tothom i que pose l'accent en 
la llibertat, l'autogestió i la creació de nous models socials». 
Això no significa que el model d'escola pública i privada 
haguen de desaparèixer, però «han d'existir tantes escoles i 
models com famílies vulguen triar, independentment de la 
seua classe o condició econòmica» 


La importància dels ateneus obrers i les escoles 
racionalistes al barri de Sants 

*Les cooperatives, els ateneus i les escoles racionalistes van 
ser claus per la consolidació del moviment obrer a principis 
del segle XX, especialment en barris com Sants, on estaven 
ubicades les fàbriques i habitaven les classes més populars. 
En un temps on l'educació no era ni pública ni molt menys 
universal, la implantació d'aquesta xarxa d'espais educatius 
autogestionats permetia l'accés de les filles de la classe 
treballadora a una formació infinitament millor a l'oferida 
per les escoles privades i religioses de l'època, que estaven 
adreçades exclusivament a les classes altes i la burgesia. 

L'obertura de l'Escola Moderna de Ferrer i Guàrdia l'any 
1901, que pretenia «educar a la classe treballadora d'una 
manera racionalista, secular i no coercitiva» va ser l'espurna 
que va motivar l'aparició de molts d'aquests centres al barri, 
on l'experiència i la reflexió eren les bases de l'aprenentatge i 
la presa de consciència. En un butlletí de l'Escola Moderna de 
1903 ja es citaven l'Escola Lliure d'Hostafrancs i l'Escola de la 
Fraternitat Republicana Santsenca com a centres que havien 
adoptat els seus principis. També van destacar el Colegio 
Universal, vinculat a la cooperativa El Model del Segle XX, 
i l'escola racionalista Llum, ubicada al carrer Alcolea i 
vinculada a l'Ateneu Obrer Racionalista del carrer Vallespir. 
Aquesta última va ser dirigida pel mestre Joan Roigé, que 
compaginava les seues activitats a l'escola amb la militància 
anarcosindicalista, formant part del comitè regional de 
Catalunya el 1923. 

Un altre clar exemple de l'autogestió obrera de l'educació 
va ser l'Ateneu Enciclopèdic Sempre Avant, que va obrir les 
seues portes al carrer Riego en plenes festes majors del barri 
l'any 1933. L'Ateneu organitzava freqüentment excursions a 
la muntanya i sortides a la platja, i la formació i l'educació 
van ser claus en l'activitat ordinària del centre, que 
organitzava cursets i tallers de formació de tot tipus: català, 
història, alfabetització, educació sexual, francès, fotografia 
i cooperativisme, entre d'altres. De 1933 a 1935 passaren per 
les seues instal·lacions dirigents obrers com Angel Pestana, 
Garcia Oliver o Federica Montseny. 

La majoria d'aquests projectes van tancar les seues 
portes en gener de 1939 amb la victòria franquista, tot i que 
alguns van intentar continuar la seua activitat des de la 
clandestinitat o l'exili. 


* Informació extreta del llibre «Les cooperatives obreres de 
Sants. Autogestió proletària en un barri de Barcelona ( 1870 - 
1939)» Marc Dalmau Torvà ilvanMiró iAcedo. Editat per La 
ciutat invisible ( 2010 ). 

L’escola Azcàdia es presenta 
com a centre educatiu 
autogestionat i cooperatiu 
de Can Batlló 


Vicent Almela 

L’escola de renovació pedagògica, que obrirà 
portes en 2018, estarà orientada a infants 
de 3 a 16 anys i s’ubicarà en la continuació 
del Bloc 11 de l’antic recinte fabril 

i pública ni privada, 
serà una escola auto- 
gestionada». Així va 
definir l’equip educa¬ 
tiu de l’escola Arcàdia 
el seu projecte en la 
primera presentació 
pública que el col·lectiu va realitzar el passat 12 de juny en 
lAuditori de Can Batlló. L’escola, que acollirà les etapes del 
segon cicle d’educació infantil, primària i l’ESO, ja conta 
amb l’aprovació de l’Assemblea de Can Batlló i de l’Ajunta¬ 
ment, i te previst començar a caminar en 2018 amb les pri¬ 
meres matrícules per nens i nenes de 3 a 5 anys. La incorpo¬ 
ració al projecte serà progressiva, de manera que s’aniran 
ampliant nivells fins l’any 2028, quan l’escola ja comptarà 
amb alumnes de totes les edats programades. 

Segons Joan, tècnic d’infantil de l'escola, «Can Batlló ens 
ofereix un entorn ideal per dur a terme el projecte, ja que vo¬ 
lem que siga un espai autogestionat i molt vinculat al barri». 
L’Arcàdia, que es constituirà legalment com a cooperativa, es¬ 
tarà orientada a les classes populars i pretén crear «persones 
autonomes, critiques i amb la ment flexible que s’integren 
en la societat per canviar-la». Per fer això el projecte pretén 
demostrar que «allò públic també ho podem fer des de l'au¬ 
togestió», que estarà present en els tres pilars del projecte: el 
finançament, l'organització i l’aprenentatge. 

La vida comunitària i la relació amb l’entorn i el barri tam¬ 
bé seran fonamentals pel centre, que compartirà espai amb 
altres projectes de Can Batlló com la biblioteca, la fusteria, 
els horts comunitaris, els tallers o l'impremta. Segons Noemí, 
coordinadora del projecte i mestra de primaria amb l'espe¬ 
cialitat d’educació fisica, «això suposarà un gran recurs edu¬ 
catiu per les alumnes, ja que ens ubicarem en un entorn on 
es produirà un aprenentatge directe amb professionals dels 
diferents àmbits» 


Educació integral i centrada en la persona 

En els últims anys, l’aparició de projectes més respectuo¬ 
sos amb els processos d’aprenentatge dels infants s’està 
estenent arreu del territori arrel les inquietuds pedagògi¬ 
ques de moltes professionals, que no troben en l'educació 
publica les respostes a les necessitats vitals dels nens i ne¬ 
nes, que en molts casos es limiten a memoritzar i reproduir 
continguts any rere any sense tindré temps per treballar 
aspectes tan importants com les emocions, l’autonomia o 
la creativitat. 

Segons Joan, «la mà, el cap i el cor s’eduquen alhora», pel 
que serà molt important que els infants adquireixin habili¬ 
tats instrumentals de cerca per buscar respostes a preguntes 
que els hi sorgeixen en un entorn enriquidor com és l’escola. 
«Nosaltres no estem per donar resposta a res, sinó que són 
elles mateixes les que han de buscar les respostes després 
d’una investigació», procés que segons ell «comportarà una 
gratificació pel nen o nena i farà que es motive per futures 
investigacions o aprenentatges». 

Per afavorir aquest aprenentatge personalitzat i comunita¬ 
ri l’escola comptarà amb una sola línia i es dividirà en tres 
barris: infantil, primària i ESO. Aquests barris estaran divi¬ 
dits en laboratoris (aules), que seran espais de consulta que 
donaran al pati i que en tot moment estaran oberts perquè 
els infants puguen entrar i sortir lliurement. Segons Noe¬ 
mí, «aquesta organització els permet aprendre a aprendre 
a través de la investigació» i fomenta «la cooperació entre 
els nens i nenes» alhora que els ensenya a «desenvolupar la 
capacitat de triar». 

Les necessitats individuals i l'acompanyament emocional 
també marcaran els ritmes d’aprenentatge, ja que l’equip 
educatiu parteix de la base «que cada infant és diferent», de 
manera que els continguts i les habilitats s’aniran ampli¬ 
ant «en el moment en què el nen o nena estiga preparat, i 
no quan ho marca el currículum». Per observar aquests pro¬ 
cessos Noemí considera que «un tutor o tutora per etapa és 
vital per reforçar la confiança i el coneixement del grup i les 
necessitats». 

Pel que fa a l’avaluació de coneixements ho tenen clar, «ni 
exàmens, ni càstigs». Segons Joan, «un bon clima de centre 
afavorirà que les alumnes no tinguen por a arriscar-se i pu¬ 
guen formar una imatge real de si mateixes com aprenents 
mitjançant l’auto avaluació», que també fomentarà la for¬ 
mació de persones «lliures, madures i conscients dels seus 
límits». 


Tot i que el projecte s'emmarca fora de l’oferta estatal d'es¬ 
coles públiques, l’Arcàdia no pretén anar en contra de l’edu¬ 
cació tradicional, però si oferir una alternativa, ja que segons 
l’equip educatiu «han d'haver-hi tantes escoles com volun¬ 
tats de les famílies». Segons Joan «nosaltres plantegem un 
model de democràcia radical aplicat a l’escola, i creiem que 
som capaços d’autogestionar els serveis públics sense que ho 
haja de fer tot l'Estat». Respecte a la possibilitat de rebre sub¬ 
vencions en un futur afirma que «nosaltres volem poder dur 
el nostre projecte a terme, amb el nostre equip i els nostres 
mètodes, així que no volem que ningú condicione això per 
aportar fons o subvencions. En el futur ja es vora quina és la 
sintonia amb les institucions». 

Obres, finançament i quotes 

Les obres de condicionament del Bloc 11 es realitzaran en dues 
fases i començaran un cop s’aconsegueixi la modificació del 
Pla General Metropolità (PGM) i la cessió del sol per part 
de l’Ajuntament, que ja va donar el vistiplau al projecte el 
passat mes d’abril arrel les demandes de la comissió de 
veïnes i l’Assemblea de Can Batlló. 

La primera fase de les obres, que consistirà en el condicio¬ 
nament de l'espai i la compra de mobiliari, permetrà engegar 
el segon cicle d’educació infantil i primària pel curs 2018- 
2019 i tindrà un cost aproximat d’un milió d’euros. La cuina, 
el menjador i el condicionament del l’espai per les alumnes 
de l’ESO es farà més endavant, al voltant de 2024, el que farà 
que la inversió inicial en el projecte siga més assequible per 
les impulsores del centre educatiu. 

Per finançar aquesta primera fase de les obres el col·lectiu 
compta amb els estalvis personals de totes les sòcies de la co¬ 
operativa que formen part del projecte i que aporten fons des 
de 2011, la participació en capital des dels moviments socials i 
projectes homòlegs, així com l'emissió de títols participatius 
i un préstec mitjançant la banca ètica. 

Respecte a les quotes que hauran d'aportar les famílies per 
apuntar les seues filles, des del col·lectiu es considera que no 
superaran els 350 euros, ja que es el cost aproximat per alum¬ 
ne que és contempla a dia d’avui. Tot i això es prendran me¬ 
sures per abaratir costos, de manera que «cada família aporte 
segons les seues possibilitats i puga haver-hi retorns no eco¬ 
nòmics». Des del col·lectiu es considera que «és responsabi¬ 
litat de tots i totes que aquest projecte puga arribar a més o 
menys gent» i esperen que aquest projecte educatiu autoges¬ 
tionat siga la llavor «perquè es creen moltes més escoles així». 




Presentació del projecte de l'Escola Arcàdia a Can Batlló. // SERGI PUJOLAR 

Expeziències d’educació 
lliure i criança compartida 



La Pinya, grup de criança compartida 

La Pinya és un grup de criança compartida 
que neix de la il·lusió de cinc mares de trobar 
un espai on compartir i gaudir de la criança i 
la maternitat. Creix gràcies al desig d'uns pa¬ 
res de participar i d'integrar la criança en el 
seu dia a dia, i finalment es consolida com un 
projecte de famílies que aposten per la parti¬ 
cipació i la implicació. El grup inicial ha anat 
minvant i augmentant, i cada canvi ha fet 
que La Pinya sigui una mica més autèntica. 

El motor d'aquest espai són les criatures i 
les seves famílies. Un grup petit i cohesionat, 
com una família de famílies que compar¬ 
teixen maneres de pensar i de fer envers la 
criança. Tots els membres hi participen acti¬ 
vament fent torns per estar diàriament amb 
les criatures, preparant els àpats, construint 
materials i tot el que calgui per assegurar el 
bon funcionament del projecte. 

L'objectiu de La Pinya és oferir un ambient 
familiar i tranquil per als nens i nenes i un 
espai d'intercanvi per a les famílies per ga¬ 
rantir, d'una banda, el bon desenvolupament 
cognitiu, motriu i emocional de les criatures, 
i acompanyar, de l'altra, tot gaudint del pro¬ 
cés de ser infants, mares i pares. 

Situada en el marc de l'educació viva, basa¬ 
da en el respecte i la confiança a les criatu¬ 
res i els seus processos i ritmes, La Pinya és 
experimentar, jugar, equivocar-se, descobrir, 
riure, plorar, construir, estimar, gaudir, can¬ 
tar, somiar, caure... En definitiva, viure. 

wtPel curs 2015-2016 busquen noves famí¬ 
lies que vulguin sumar-se al projecte. Les que 
estiguin interessades, poden contactar amb 
el grup a través del correu electrònic lapinya- 
sants@gmail.com. També són presents a Fa- 
cebook com La Pinya Sants. 


lapinyasants@gmail.com 


El Tatanet, una escola alternativa Sants 

El Tatanet, Associació per a la Criança Com¬ 
partida, es va crear l'any 2008 a partir de la 
iniciativa d'un grup de pares i mares que 
buscaven una forma d'aprenentatge i acom¬ 
panyament diferent per als seus fills i filles, 
més respectuós i conscient. 

En el Tatanet el número d'infants per edu¬ 
cador no supera els 5, però la principal dife¬ 
rència amb l'educació convencional està en 
la filosofia. En la línia de l'educació activa, 
l'adult acompanya als infants. No hi ha rela¬ 
cions d'autoritat ni de superioritat. No es fan 
judicis de valors. No hi ha comparacions ni 
nivells d'aprenentatge a assolir. 

El grup es divideix segons els interessos in¬ 
dividuals. No hi ha homogeneització. L'apre¬ 
nentatge és vivencial i al ritme de cadascú. La 
mirada atenta de l'adult és important per vet¬ 
llar en cas de conflicte o perill, però no per in¬ 
tervenir gratuïtament en els afers de l'infant. 

D'aquesta manera els infants aprenen a 
gestionar millor les seves emocions i esdeve¬ 
nen persones amb autonomia, responsables 
dels seus actes. Com que són respectats, se¬ 
ran capaços de respectar els altres i com que 
són lliures d'expressar els seus sentiments, 
és més fàcil que es coneguin a ells mateixos i 
construeixin la seva personalitat amb valors 
i autoestima. 

Un projecte educatiu d'aquestes caracterís¬ 
tiques requereix una major implicació de les 
famílies, però si les situacions personals no 
ho permeten, no cal fer aquest acompanya¬ 
ment. En la mateixa línia conciliadora, l'ho¬ 
ra d'entrada o de sortida és lliure segons les 
necessitats. 

En resum, un espai a mida tant per a l'in¬ 
fant, com per la família. I una oportunitat per 
créixer i aprendre junts. 


eltatanetsants.blogspotcom.es 


L’associació Babàlia del Poble Sec aposta 
per l’educació lliure 

Babàlia (c/Radas, 7) és un projecte alterna¬ 
tiu a l'escola bressol pública tradicional, que 
es basa en una educació lliure, viva i activa 
del 0-3. La principal premissa d'aquest mo¬ 
del educatiu és acompanyar el creixement 
i aprenentatge de les criatures tenint en 
compte el ritme de desenvolupament indi¬ 
vidual de cada infant, deixar que juguin i es 
relacionin lliurement sense dividir-los en 
grups d'edats i respectar la seva voluntat a 
fer o no les activitats proposades. 

Es tracta d'un projecte amb unes ràtios 
baixes -de cinc criatures per cada educador- 
comparades amb les de les escoles bressol 
públiques que poden arribar als vint nens 
per adult. No hi ha activitats programades 
sinó que aquestes van sorgint segons les ne¬ 
cessitats dels nens i nenes. Les educadores de 
Babàlia potencien les diverses arts i les sorti¬ 
des i activitats a l'aire lliure. 

L'associació Babàlia va néixer el 2012 quan 
un grup de famílies que es van conèixer en 
un taller de postpart del barri va decidir d'or- 
ganitzar-se i crear un espai autogestionat on 
poder compartir una etapa molt important 
de la vida dels seus fills però a la vegada molt 
complicada. 

El projecte es caracteritza per la partici¬ 
pació activa de les famílies de les criatures, 
que s'organitzen en comissions de treball per 
repartir-se les tasques de neteja, gestió i ad¬ 
ministració, comunicació, cuina, sortides, ta¬ 
llers, etc. A més, té el suport de dues educado¬ 
res professionals, Martina i Elisa, i d'alguns 
voluntaris. 

Durant el matí, Babàlia és un espai princi¬ 
palment pels infants ja que la majoria de pa¬ 
res treballen, però a les tardes es converteix 
en un espai familiar, on pares i fills poden 
jugar, compartir experiències i organitzar 
activitats i xerrades per part de les mateixes 
famílies o persones alienes a l'associació. 

Babàlia és un projecte social molt vinculat 
a l'Ateneu Cooperatiu La Base, que els dona 
suport i els proporciona recursos. A canvi, 
l'associació també ofereix activitats obertes 
als veïns del barri. Babàlia també té relació 
amb altres projectes d'educació lliure com 
ara El Tatanet, La Pinya o El Petit Molinet, i 
són una associació amiga de la Xarxa d'Edu¬ 
cació Lliure (XELL). 

Babàlia s'autofïnança amb les quotes de les 
famílies -que són més baixes que les de les 
escoles bressol públiques- i amb l'ajuda d'ac¬ 
tivitats organitzades per recaptar fons. Entre 
aquestes activitats destaca la Vermuteka que 
se celebra una vegada al mes, i consisteix en 
activitats infantils, vermut i pinxos, un con¬ 
cert i un dinar popular. Malgrat les activitats 
per recaptar fons i el suport de l'Ateneu Co¬ 
operatiu La Base, l'escassetat de recursos i la 
manca de suport per part de l'Ajuntament 
són els principals obstacles del projecte. En¬ 
cara que existeixin aquestes dificultats, les 
famílies, les educadores i els voluntaris que 
conformen l'associació Babàlia segueixen il- 
lusionats amb el projecte i la llista d'espera 
cada vegada és més llarga. 


babalia.org 


TATAINTI, educant l’amox 9 el respecte i 
la creativitat 

Tata Inti és un projecte d'educació lliure ubi¬ 
cat al bell mig del barri (a 3 minuts de Pl. de 
Sants) que va iniciar la seva activitat com a 
escoleta el passat setembre. 

Tata Inti atén infants de 18 mesos fins als 
6 anys en horari de 9 a 15)1 sota una mirada 
educativa basada en l'amor, el respecte i la 
creativitat. Ha estat un curs intens i interes¬ 
sant on 12 famílies hem apostat per una no¬ 
va mirada educativa vers els nostres infants. 
Mirada que afortunadament ha generat can¬ 
vis també en la manera d'entendre, educar 
i intervenir amb els nostres fills/es. Mirada 
d'amor i respecte conscients del moment 
evolutiu i dels desitjós i motivacions que se'ls 
hi desperten. 

Necessitats reals acompanyades amb res¬ 
pecte, reflexionant i transformant la “mot¬ 
xilla'' educativa que com a adults portem a 
l'esquena. Un aprenentatge constant per a 
petits i grans amb molta consciència d'allò 
que és realment important per nosaltres en 
un procés educatiu: aprendre a SER. La gestió 
emocional, els conflictes, els límits, la indivi¬ 
dualitat, les relacions, el grup, les emocions, 
els vincles, el moviment, el desig, el joc, la cre¬ 
ativitat, etc. han estat i són elements amb els 
quals cada dia vivim i hem viscut a l'escoleta. 

A Tata Inti oferim una ràtio de màxim 7 in¬ 
fants per cada acompanyant per tal de garan¬ 
tir aquesta proximitat, el vincle i el respecte 
vers els interessos i motivacions de forma 
individualitzada. Comptem amb un equip 
educatiu format en psicologia, pedagogia, 
art-teràpia i llenguatges expressius, així com 
amb experiència en altres projectes similars 
al nostre. Els i les voluntàries que ens acom¬ 
panyen també fan possible reduir la ràtio i 
atendre qualitativament als infants. Els hi 
estem molt agraïdes per tota la feina i suport 
que fan al nostre espai. 

Les famílies som lliures de participar en 
el projecte oferint propostes, idees i esta¬ 
blint una relació propera i de confiança amb 
l'equip, voluntaris/es i la resta de famílies. 
La gestió interna però la portem dues mares 
que som les que van impulsar el projecte (Eva 
i Mercè) i que també portem als nostres fills 
a l'escoleta i vivim cada dia el dia a dia en la 
mateixa. 

Tata Inti és un espai en constant canvi i 
creixement, els petits creixen i nosaltres amb 
ells. I ara ens preparem per afrontar el nou 
curs 2015-2016 amb ganes i amb el bagatge 
d'un any al barri agraint cada dia la confian¬ 
ça que moltes famílies dipositen en el nostre 
projecte i que ens fa pensar en la necessitat 
de crear cada vegada més espais on es tren¬ 
qui amb la mirada “convencional'' de l'educa¬ 
ció, espais on la llibertat de decidir què vull 
fer, què vull aprendre a què vull jugar, amb 
qui...etc. ens permeti créixer segurs i segures 
de nosaltres mateix@s, de les nostres deci¬ 
sions, situacions i relacions evitant els tras¬ 
torns i mancances que després com adults 
ens costen tant de gestionar. 


ta ta i nti.wo rdp ress. co m 

Cooperativa Autogestionària 
COMUNICACIÓ GRÀFICA 

Et sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4? 



(PutJQtieC·fis 


Menú migdia 10€ 

Menú pizza 8€ 

Servei a domicili 

Carrer de Salou, 23. 080014 
Tel. 936112485 - 616807668 

Horari: de 13.30 a 16h i de 20.30 a 24h 
Dilluns tancat tot el dia - Dimarts matí tancat 

www.restauranteputxinellis.com 





INDEPENDENTISTA 

de Sants Jaume Compte 


Carrer Muntadas, 24, 

08014 Sants, Barcelona, Països Catalans 
www.cis-jaumecompte.cat 
o visita'ns al Facebook i al Twitter 


EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@infomed.es 

TASQUES HISTÒRIQUES 

Un reducte dels anys vint al cor d’Hostafrancs 


Jordi Peralta 


I dentificar-lo és una tasca un xic difícil: a diferència 
d'altres locals del barri, no té un rètol llampant i l'entra¬ 
da és força discreta. No obstant això, si parem atenció 
descobrirem que al número 27 del carrer Rector Triadó, 
a pocs minuts de l'Estació de Sants, hi ha el veterà Bar Carlos. 
Els veïns i veïnes encara coneixen aquest espaiós celler com la 
Bodega Escala, el nom que tenia fins que l'estiu passat la cap 
va decidir jubilar-se i va traspassar el negoci al Carlos Estrada. 
És ell mateix qui relata amb orgull, des de l'altra banda de la 
barra, com va començar a treballar al bar l'any 1974. La seva 
relació amb aquest indret, però, s'havia iniciat molt abans. 
«Els meus pares m'enviaven aquí a comprar el vi i el gel. La 
veritat és que em tractaven molt bé», explica mentre recorda 
les jornades de feina de deu hores que van ajudar a mantenir 
el celler com un dels referents del barri. Dècades després, ni la 
crisi ni la proliferació de franquícies despersonalitzades sem¬ 
blen posar en perill aquest lideratge; més aviat tot el contrari, 
diu el Carlos. «El nombre de clients ha augmentat», afirma tot 
traient pit. La bona relació entre la qualitat i el preu dels plats 
que s'hi ofereixen hi té, segurament, molt a veure: les patates 


a la riojana i les mandonguilles casolanes són algunes de les 
delícies que inclou el menú del dia, que costa 7,95 euros. Altres 
menges famoses que podem tastar entre aquestes parets són 
els peus de porc, l'escudella i el cap i pota. «Ah, i també tenim 
un molt bon cafè», afegeix. 

Un altre factor que explica la pervivència d'aquesta tasca 
fundada l'any 1929 és la seva antigor, duta amb una dignitat 
més que lloable. El cert és que passejar per l'àmplia sala és fer 
un viatge en el temps: les bótes per al vi, les velles vitrines 
plenes de trofeus i la decoració traslladen el visitant a una 
època en què aquesta mena d'espais tenien una funció social 
molt més important que no pas ara. En una de les parets, un 
dibuix representa l'aspecte del celler abans que fos traspas¬ 
sat. Antiquísima bodega que hoy regenta la familia Escala. 
Una bodega de techo alto, barra de màrmol, barricas y neve- 
ras antiguas de madera. Hay muchas mesas y la comida es ca¬ 
sera y buenísima a preciós económicos, resa el peu d'aquesta 
singular obra d'art. No és d'estranyar que la gent amb una 
sensibilitat mínimament desenvolupada faci fotografies: el 
lloc encisa tothom qui hi acaba entrant. «Llàstima que això 
s'estigui perdent», deixa anar el Carlos. I confessa que n'hi ha 
que volen esborrar la tasca del mapa —i amb ella una part de 


la història del barri— per poder edificar. Ell, però, té clar que 
no els ho posarà fàcil. «Intentaré lluitar perquè aquest ne¬ 
goci es mantingui», sentencia abans d'atendre un dels seus 
clients habituals. 



FOGONS DE TEMPORADA 

La dieta, dels homínids als Homo (4a partí 


Núria May Masnou 


L a revolució del neolític va arribar fa uns 10.000 anys 
en les frondoses terres de l'Orient fèrtil —el que 
avui hi ha entre Palestina, Irak i Turquia— tot i que 
se sap que en altres parts del planeta va arribar en 
temporalitats similars. L'aparició de l'agricultura, de la do¬ 
mesticació de les plantes, també va suposar l'aparició de les 
primeres ciutats, els primers assentaments on l'ésser humà 
s'hi podia quedar a viure sense tenir la necessitat d'allu- 
nyar-se'n per anar a cercar aliments. També és el moment en 
què s'origina la domesticació dels animals, iniciada fa uns 
9.000 anys: els primers a acostar-se a l'ésser humà foren la 
cabra i l'ovella salvatge, el porc senglar i l'ur; que avui són la 
cabra, l'ovella, el porc i la vaca, respectivament. La gallina fa 
aproximadament 8.000 que es va començar a domesticar a 
la zona asiàtica. 

Les plantes que primer es varen cultivar varen ser sobre¬ 
tot els cereals —el blat, l'arròs, el mill, el blat de moro, etc. 
segons la zona del planeta— i els llegums; foren aquestes 
dues tipologies de vegetals les que varen ser cultivades ini¬ 
cialment alhora que són els aliments més rendibles ener¬ 
gèticament —per espai de plantació en relació a l'energia 
que aporten un cop cuinats i ingerits—. La dieta basada en 
l'agricultura i la domesticació dels animals va conviure du¬ 
rant molts anys amb la dieta anterior que es basava en la 
caça i la recol·lecció, però el pas del temps i el perfecciona¬ 
ment dels cultius va provocar que cada vegada es tendís a 
aquesta primera dieta mencionada amb l'abandonament 
de la segona: una alimentació teòricament més segura 
però alhora molt més monòtona i amb condicionants no 
coneguts fins al moment. 

Una de les transformacions més destacades derivada 
d'aquest canvi en l'alimentació —a banda de les ja men¬ 
cionades— fou la incorporació d'un nova gamma d'ali¬ 
ments en les dietes de les persones adultes: els làctics. Anti¬ 
gament els infants consumien llet materna i disposaven 
de l'enzim necessari per digerir la lactosa —el sucre de la 
llet— durant l'alletament matern. Un cop començaven a 


ingerir aliments d'altres tipologies aquest enzim deixava 
de funcionar, ja no el necessitaven. Així un Homo Sapiens 
Sapiens adult no podia, antigament, digerir els productes 
làctics amb un alt contingut en lactosa. De fet, abans de la 
domesticació dels animals aquest no devia ser un proble¬ 
ma, poques vegades es deuria poder munyir a un ur o a una 
cabra salvatge per obtenir-ne llet per al consum. 

Però la cosa va canviar quan els animals van començar 
a viure amb els humans. Quan el bestiar criava i alletava 
les seves cries, els humans varen posar en pràctica allò que 
també els passa a les femelles de l'Homo Sapiens Sapiens: 
si se segueix demanant llet mitjançant la succió, el cos en 
segueix produint, recordem les benvolgudes dides. I com 
aprofitar aquest excedent de llet que no podien digerir? 
Deuria ser un problema que els adults rebutgessin —me- 
tabòlicament— la llet de forma majoritària. Varen passar 
dues coses perquè els Homo poguessin incorporar la llet a 
la seva dieta. 

En primer lloc, es varen produir els fermentats làctics 
—iogurts, formatges i derivats—. Quan aquests productes 
fermenten redueixen considerablement el seu contingut 
en lactosa i, per tant, són més fàcils de digerir per un intole¬ 
rant a la lactosa. Segurament les primeres proves sorgiren 
després de col·locar llet d'un animal domèstic en un estó¬ 
mac de cabra o d'ovella per facilitar-ne el transport i poste¬ 
rior consum —per alletar una cria d'Homo que s'havia que¬ 
dat sense mare, per exemple—. D'aquesta manera, el quall 
de l'interior de l'estómac convertia la llet en formatge. 

En segon lloc, i al mateix temps, deurien haver certs 
Homo que varen néixer amb l'avantatge evolutiva que 
provocava que no els desaparegués —o deixés de funcio¬ 
nar— l'enzim que digeria la lactosa en edat adulta. Ambdós 
factors varen propiciar una transmissió de la particularitat 
genètica a les noves generacions i varen suposar que certs 
col·lectius neolítics poguessin incorporar el consum de làc¬ 
tics i derivats a les seves dietes. L'aportació nutritiva de la 
llet accentuat per la seva rica aportació en calci va supo¬ 
sar un gran canvi en l'evolució d'una part de la població de 
l'Homo Sapiens Sapiens del planeta. 


Potser us preguntareu perquè els asiàtics no varen com- 
portar-se de la mateixa manera. El seu animal domèstic per 
excel·lència era el porc, a més de la gallina. La truja produ¬ 
eix llet però les seves mamelles no són aptes per ser mu- 
nyides com ho són les de l'ovella, la cabra o la vaca. Potser 
el baix consum de làctics i, per tavnt, de calci, per part de la 
població asiàtica és un dels factors que ha acabat determi¬ 
nant que la mitjana d'alçada de les persones nascudes en 
aquesta part del món sigui més baixa que la dels europeus. 
Per no parlar dels nord europeus, els grans consumidors de 
làctics i dels més alts de tots. 

La dieta neolítica és, doncs, salvant les distàncies, molt 
similar a la que consumim avui. La cuina tradicional, i en 
molts casos encara popular, es basa majoritàriament en 
el consum de cereals, llegums o altres farinacis, elements 
vegetals, crus i cuits, i proteïna animal —carn, peix, ous i 
làctics—. Aquesta cuina, aparentment saludable fins a dia 
d'avui, s'ha mantingut present a totes les taules populars 
durant milers d'anys. La majoria de la població sempre ha 
sigut pobre i per tant la seva alimentació es basava princi¬ 
palment en la combinació més econòmica dels aliments ci¬ 
tats: farinacis i verdures. Què ha passat avui que les perso¬ 
nes tenen a l'abast un nombre molt més variat d'aliments 
que moltes vegades no saben com cuinar al mateix temps 
que la indústria alimentària els hi proporciona productes, 
molts ja preelaborats i teòricament necessaris, però allu¬ 
nyats, salvant les excepcions, del que fins fa ben poc encara 
es considerava menjar? 

No crec que la nostra dieta d'avui sigui neolítica del tot. 
És una fal·làcia que potser ens volen fer creure perquè no 
ens adonem que aquests aliments envasats en caixes de 
colors no contenen, ni en essència ni en proporció, aquells 
ingredients i nutrients que requerim els Homo Sapiens Sa¬ 
piens per viure de forma saludable i equilibrada. Voleu dir 
que no hem de tornar a cuinar? 




esmorzars 
menú al migdia 
braves i tastets 
entrepans 
taules i amanides 
carta de nit 


/ 

x> 


n 


fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 

93 667 1 9 22 c/Riego, 43. 08014 Ben. 


Tens un negoci 
o ets una associació de Sants?: 


Anuncía’t 
a La Burxa! 

* 

Consulta les tarifes 
a laburxa.cat o escriu-nos a 
laburxa@gmail.com 



































10 I Barri Creatiu 


RACÓ HISTÒRIC 

Patrimoni quilòmetre 0 


Agus Giralt 


A ra que els grans mitjans 
de comunicació han 
descobert que és més 
sostenible consumir un 
tomàquet del Maresme que un al¬ 
tre que ha vingut des dels Països 
Baixos, potser ha arribat el moment 
de retornar la lògica a la resta de 
camps on la voràgine consumista 
ens havia fet perdre el nord. Grans 


receptes que, malgrat que es presen¬ 
tin com a noves, generalment im¬ 
pliquen recuperar el que les nostres 
mares i pares ja sabien. 

Potser es fa difícil veure el paper 
de la història en tot això, més enllà 
d'explicar-nos els exemples de les 
societats que exhaurint els recur¬ 
sos es van condemnar a si matei¬ 
xes. Com el cas de Pilla de Pasqua, 
on segurament van tallar tots els 
arbres per realitzar els coneguts 
moais abocant la societat al col- 
lapse. Però no cal anar fins a l'oceà 

pacífic per descobrir que el patri¬ 
moni natural i l'històric poden te¬ 
nir més en comú del que ens podrí¬ 
em arribar a imaginar. 

En els darrers anys, qui més qui 
menys ha fet algun esforç a casa 
per disminuir el consum elèctric: 
posar bombetes de baix consum, 
comprar-se electrodomèstics més 
eficients, no obrir les finestres 
quan es té aire condicionat... Però 
sabeu quin sector s'emporta la pal¬ 
ma en tema de consum energètic a 
l'estat? La construcció. Mentre que 


el consum energètic dels habitat¬ 
ges representa un 15% del total, el 
percentatge atribuïble a la cons¬ 
trucció arriba al 40%. Fer un edifici 
del tot nou pot equivaldré a dèca¬ 
des del consum que es realitzarà a 
l'interior d'aquest. 

I crec que és en aquest camp on el 
patrimoni històric pot jugar la seva 
carta. Té sentit seguir construint 
i enderrocant quan hi ha edificis 
buits que poden tenir segones vi¬ 
des? Un benefici ambiental en què, 
a més a més, podríem afegir-hi un 


benefici social si pensem bé els 
nous usos d'aquests vells i bells 
immobles. Al districte tenim un 
grapat d'exemples: la Model del Se¬ 
gle XX, la Masia de Cal Bruixa, o la 
Masia de Can Cervera. Edificis que 
ara estan en perill degut als plans 
urbanístics però que podrien servir 
de model per demostrar que en ai¬ 
xò del patrimoni també existeix el 
quilòmetre o. 


CINE 

De toutes nos forces 


Àngel Bzavo 


L 'Ironman és una de les proves de 
resistència física més esfereido- 
res del món del triatló. Consta 
de 3,86 km de natació, 180 km 
de ciclisme i 42,2 km de marató i, de fet, 
molts el consideren l'esport més difícil de 
la història. 

Julien és un adolescent a punt de 
fer els divuit anys que pateix les con¬ 
dicions de la seva tetraplègia en viu¬ 
re postrat diàriament a una cadira de 
rodes motoritzada. Testimoni directe 
dels esforços que li intenta ocultar la 
família per ajudar-lo a tirar endavant, 
i més concretament de la figura d'un 


pare absent que sembla rebutjar-lo, un 
dia es lleva amb la il·lusió de participar 
a l'Ironman de Niça. Quan descobreix 
que no seria el primer amb discapa- 
citats físiques en assolir-la, farà l'im¬ 
possible per convèncer el seu pare, qui 
va fer la prova quan era jove, perquè 
s'apuntin plegats i anar de remolc en 
tota la competició, desafiant així les 
barreres dels somnis, dels prejudicis i 
de la pròpia naturalesa. 

El film francès està dirigit pel fill del 
reputat director Bertrand Tavernier i és 
el seu segon llargmetratge per a la gran 
pantalla. Tot i la simplicitat del missat¬ 
ge, aquell que diu que res és impossible 
i que la força de voluntat mou munta¬ 
nyes, ens està explicat al compàs d'un 
batec cinematogràfic que no deixa 


gens insatisfet. De fet, és veritat que la 
cinta és un ‘crowdpleaser' de manual, 
que a voltes acaramel·la qüestions més 
socials i prefereix el ritme i la bellesa 
visual de les imatges esportives i pai¬ 
satgístiques, però una obra d'aquesta 
sensibilitat val la pena destacar-la de 
la cartellera si fa que, després del visi- 
onat, un s'aixequi de la butaca -per si 
mateix o amb l'ajuda necessària- amb 
ganes de superar com sigui totes les 
maratons que ens deparen a la sortida. 



TEATRE 



Mata el teu Alumne 

Carles Mallol, Sala Flyhard 


Lancelot 


L a nova producció de la Sala 
FlyHard, que s'està repre¬ 
sentant des de principis de 
juny, és la guanyadora del 
XXXVIII Premi Born de Teatre, el que 
ja representa una garantia de quali¬ 
tat en el seu text, al que ens té acos¬ 
tumats la petita sala de Sants. 

Aquesta és d'aquelles obres de 
les quals és millor no revelar mas¬ 
sa. És el mateix espectador el que 
ha de submergir-se en un joc per¬ 
vers a partir de com la ficció pot 
influir sobre els nostres actes, i a 
partir d'aquesta premissa anar 


descobrint l'evolució de la trama 
que ens va sorprenent contínua¬ 
ment amb els seus constants girs i 
que ens manté en constant atenció. 

La direcció de l'obra es resol molt 
notablement, ja que la dificultat de 
desdoblar tres actors en diversos 
personatges i espais és una tasca 
que necessita d'una mà ferma que 
en aquesta ocasió es dóna pel ma¬ 
teix autor. 

Pepo Blasco, Maria Pau Pigem i 
Ouim Àvila són el tres protagonis¬ 
tes que donen vida a aquests perso¬ 
natges amb notable convicció per a 
aquests obra que podríem denomi¬ 
nar thriller psicològic. 


POEMA 


És mitja nit a Matadepera 
cau una pastilla per a dormir 
podrà dormir la nit sencera 
sense escoltar els plors del seu fill. 

En Miquel té la boca oberta 
ara no canta, ni salta, ni riu 
el seu pare li dóna un Concerta 
diuen que el nano és hiperactiu. 

Ràpid, cap a l’escola del poble, 
ulleres negres, mirada perduda, 
tot el dia que el renyen el doble 
en Miquel té una apatia aguda. 

Torna a casa cansat i avorrit 
han estat tot el dia dient-li que no 
però hi ha una cosa que ningú li ha dit 
que els seus pares tenen dèficit d’atenció. 

Oriol Barras 



- carrer Vallespir, 23 - Sants - 


Sala d’actes 

Cooperativa 
de consum ecològic 

Locals per col·lectius 
assemblearis i autogestionats 

Sala d’assemblees 
Ascensor adaptat 
Aparcament 


FES-TE SÒCIA 



OBERT 


Violant d’Hongria 71, 
Sants 

espaiobert.org 

Horari: 

De dilluns a divendres 
de 18 a 22h 


ESTAMPAGIO SERIGRÀFICA 

seriClC 

. tèxtil i paper .. 


Tintes Ecològiques 


Serigrafia art-e-sana 


TiradeS PETITES 0 grans) 


serinraiiacic@0pmhx.0r9 


aiiiiiwia 


httn //sericic.tumblr.com/ 


aceptem moneda social 


G'riançct 


Taba 

Agenda 1 11 


La Ciutat Invisible 
celebxa 10 anys 
de cooperativisme 
i autogestió 


a ha passat una dècada des que a la can¬ 
tonada del carrer Riego amb Autonomia 
s’aixecà la persiana que obria la porta de 
La ciutat invisible. Des d’aleshores ençà, 
aquest projecte fortament arrelat al barri 
s’ha anat fent gran. 

Tal com expliquen al web del projec¬ 
te, el grup de persones que va posar en 
marxa la cooperativa va «entrar en contacte amb la 
pràctica política autònoma al caliu dels centres socials 
okupats històrics [de Sants,] l’Hamsa i Can Vies» on per 
primer cop es van plantejar traslladar els aprenentat¬ 
ges de l’autoorganització i l’autogestió a l'àmbit del 
treball i l'economia. 

Inspirats per la lectura del El projecte A de l’anar¬ 
quista alemany Horst Stowasser i introduïts al món 
de l'economia solidària per en Ferran Aguiló, veterà 
activista del barri, els invisibles -com els agradar ano¬ 
menar-se, en referència al mítica novel·la d'en Nani 
Ballestrini- van trobar en la cooperativa una eina que 
els permetia desenvolupar una alternativa al treball 
assalariat i, alhora, els possibilitava fer incidència po¬ 
lítica, social i cultural a partir del treball i l’activitat 
econòmica. 

El primers anys de vida l’activitat va estar vincula¬ 
da a la llibreria, la distribuïdora i al taller de serigrafia. 
Però des del 2009, amb la posada en funcionament del 
Projecte Barri Cooperatiu, La ciutat invisible reorientà 
l'activitat cap a la recerca i la intervenció comunitària, 
amb l'objectiu d’impulsar l’extensió de la cooperació 
social i l’autogestió. De d’aleshores, van ampliar les 


àrees de treball a l'àmbit de la comunicació, la investi¬ 
gació, la formació i l’assessorament, des d’on aborden 
de manera integral i transversal temàtiques relaciona¬ 
des amb les polítiques urbanes, l'economia solidària 
i el feminisme des d’una vessant crítica i quotidiana 
amb voluntat de transformació social. 

En aquest sentit aclareixen: «entenem que la coo¬ 
peració, en el sentit ampli, no pot quedar limitada a 
la lògica interna dels projectes. Per això treballem per 
fomentar la cooperació social en tants àmbits de la so¬ 
cietat com ens sigui possible». La ciutat invisible par¬ 
ticipa activament en diferents espais de coordinació i 
articulació com la Xarxa d’Economia Solidària (XES), 
i, a nivell de barri, en projectes com l’espai veïnal au- 
togestionat de Can Batlló, la cooperativa d’habitatges 
La Borda o l’incipient Grup Cooperatiu de Sants on «ja 
caminem juntes cap a la ciutat comuna, dels barris co¬ 
operatius», afirmen. 

El 9 de juliol, amb la cinquena edició de les Nits po¬ 
ètiques a la fresca, i l’n de juliol, amb contacontes in¬ 
fantils, un vermut musical amenitzat pels també sant- 
sencs The Rigodonians, un dinar popular cuinat per la 
Sectorial de Restauració de la XES i amb una sobretaula 
bailonga salsera, els i les invisibles volen celebrar amb 
el barri, els amics i la família, i reapropiant-se del car¬ 
rer aquesta primera dècada teixint complicitats i cons¬ 
truint comunitat. «Perquè cal celebrar l’alegria d’estar 
juntes i d’estar construint quotidianament la societat 
futura», conclouen. 



la CIUTAT 

AL CARRER! 


• • 






Invisible 

10 anys 

/ 


11 juliol 2015 

Festa al Carrer Riego 


llh CONTACONTES 
INFANTIL per 

rervindcarla vida 


Dijous 9 juliol. 20 h 


5 ANYS DE NIT 


POÈTICA ALA FRESCA 


Drvendres 10 juliol, 17 h 


RUTA HISTÒRICA PER 


LES COOPERATIVES 



A 


13h VERMUT MUSICAL 

amb The Rigodonians 


15h DINAR POPULAR a càrrec de 
la Sectonal de Restauraco de la XES 

Preu de coit 8( Preu Jmt 10C 
Preu SofcdKi 12C TKjurtu 


17h SOBRETAULA TROPICAL 

Sessió al cub Somdero Vira! 1 Negra Puloy 



LA CIUTAT INVISIBLE 


AGENDA MENSUA1 FIXA 


ACENDA 

juliol 2015 


Dijous 2 de juliol a les 20:30b 

Marc Cot i inauguració d’exposició 
Entrada lliure 

Koitton Club (Rossend Arús, 9) 

Divendres 3 de juliol a les 21:3011 

Venus lacta Est (Pop, Folk, Experimen¬ 
tal) 

Bo d’ajut 5 euros 

Koitton Club (Rossend Arús, 9) 

Divendres 3 de juliol a les 23:3011 

Punxada solidària: Edu Chinaski DJ 
(Ruta66) i DJ Ville Rowland (Mondo- 
sonoro) 

Bo d’ajut 2 euros 

Koitton Club (Rossend Arús, 9) 

Dissabte 4 de juliol a les 23b 

El sonido de veldà: DJ Peruchín, DJ 
Malti i Negra Puloy (Salsa Brava, 
Cumbia, Bugalú) 

Bo d’ajut 2 euros 

Koitton Club (Rossend Arús, 9) 

Diumenge 5 de juliol a les 20:30b 

Marc Cuevas i Valentí Adell (Blues) 

Bo d’ajut 3 euros 

Koitton Club (Rossend Arús, 9) 


Dijous 9 de juliol a les a les 21:30 

Vestigium (Flamenc fussió) 

Bo d’ajut 5 euros 

Koitton Club (Rossend Arús, 9) 

Divendres 10 de juliol a les 22b 

Rebel Culture Sound (Soul, Funk, Ska) 
Bo d’ajut 3 euros; 

beneficis destinat a les detingudes de 

l’efecte Can Vies 

Koitton Club (Rossend Arús, 9) 

Dissabte 11 de juliol a les 21b 

(FOE)Estival: Marcot, Marc Espectre, 
Elmiracielos, Vera Wenzel i Carles 
Carolina. 

Bo d’ajut 5 euros 

Koitton Club (Rossend Arús, 9) 

Dissabte 11 de juliol a les 23:30 

DJ Xavi Mateu (Fea Festival) 

Entrada lliure 

Koitton Club (Rossend Arús, 9) 

Diumenge 12 de juliol a les 20:30 

Jordi Torné (Pop d’autor) 

Bo d’ajut 4 euros 

Koitton Club (Rossend Arús, 9) 

Divendres 17 de juliol a les 21:30b 

Màia (Pop) 

Bo d’ajut 5 euros 

Koitton Club (Rossend Arús, 9) 


Divendres 17 de juliol a les 23:30b 

Frente Sónico Futurista (Electró Pop) 
Entrada lliure 

Koitton Club (Rossend Arús, 9) 

Dissabte 18 de juliol a les 23b 

Luis Lenuit (Indie Pop) 

Entrada lliure 

Koitton Club (Rossend Arús, 9) 

Dissabte 25 de juliol a les 23b 

Grifo Party DJs 
Entrada lliure 

Koitton Club (Rossend Arús, 9) 

Dijous 30 de juliol a les 21:30b 

The 4mens (A Capella) 

Bo d’ajut 5 euros 

Koitton Club (Rossend Arús, 9) 

Divendres 31 de juliol a les 23b 

Koito DJs (Hardcore, Punk, Indie) 
Entrada lliure 

Koitton Club (Rossend Arús, 9) 


ASSAIG CORAL CORCÓ D’ALPS 
Dijous ales 2ih 

Espai Obert (C/ Violant d’Hongria 71) 

TALLER D’AUTO-DEFENSA 
Dilluns a les 2oh 

Espai Obert (C/ Violant d'Hongria 71) 

REUNIÓ COL·LECTIU ETCÈTERA 

Dimecres ales ígh 

Espai Obert (C/ Violant d'Hongria 71) 

TALLER OBERT DE 
MOBILITAT 

Dilluns i dimecres i7h-2oh 
Can Batlló (C/ Constitució 19) 

FUSTERIA COL·LECTIVA 

Tancat juliol i agost per obres de re- 

modelació i millores.. 

Can Batlló (C/ Constitució 19) 

TALLER COL·LECTIU D’INFRAESTRUC- 
TURES 

Dimecres ioh-i3h i dissabtes ioh-i4h 
Can Batlló (C/ Constitució 19) 

ROCÒDROM 

Tancat juliol i agost per obres de re- 
modelació i millores. 

Can Batlló (C/ Constitució 19) 


ESPAI 

D’ENTRENAMENT 

Tancat juliol i agost per obres de re- 
modelació i millores. 

Can Batlló (C/ Constitució 19) 


HORTS I JARDINS COMUNITARIS 
Es faran sols torns de reg i manteni¬ 
ment. 

Can Batlló (C/ Constitució 19) 

LA NAU ESPAI FAMILIAR 
Tancat juliol i agost per obres de re- 
modelació i millores. 

Can Batlló (C/ Constitució 19) 

TROBADA SETMANAL 
MALABARISTES INEXTREMIS 
Tancat juliol i agost per obres de re- 
modelació i millores. 

Can Batlló (C/ Constitució 19) 

LA CISTELLA VERDA 
Cada dijous i8h-2ih 
Can Batlló (C/ Constitució 19) 

ESPAI ARTS 

Taller de dibuix i pintura 
Tancat juliol i agost per obres de re- 
modelació i millores. 

Can Batlló (C/ Constitució 19) 

Francesca Adriàn i Georgina Reverte 

Mestres de l’escola bressol L’Esquirol del barri 
de Sants 

Les escoles bressol van néixer als anys setanta quan les dones van 
incorporar-se al mercat laboral i tenien la necessitat de deixar els fills 
amb algú mentre treballaven —explica la Francesca Adriàn, una de 
les impulsores—. A partir d'aquí, van organitzar-se unes cooperatives 
que amb molt pocs recursos van apostar per un model educatiu que 
anava més enllà de guardar els nens. Les escoles bressol van anar crei¬ 
xent, van aconseguir subvencions i van millorar la seva qualitat fins 
a convertir-se a la dècada dels noranta en un referent pedagògic a tot 
Europa. Però a partir del 1997 van començar les primeres mesures per 
reduir costos i, des d'aleshores, les condicions de les llars d'infants 
només han empitjorat. Actualment la situació és lamentable i, per 
això, després de moltes protestes i mobilitzacions sense èxit, tota la 
comunitat de la petita infància de Barcelona —famílies, mestres, 
educadors de suport, personal de cuina i de neteja— han elaborat un 
document en què exposen les condicions mínimes i imprescindibles 
que haurien de tenir les escoles bressol i els espais familiars. 


Iaia Castells 


Ouines són les condicions actuals 
de les escoles bressol públiques? 

Els serveis de neteja i els de cuina 
estan privatitzats a totes les esco¬ 
les bressol públiques; l'estructura 
és més jeràrquica amb la imposició 
de la figura del director; la reducció 
de la plantilla de docents a la mei¬ 
tat; l'augment de nens per classe 
—els infants d'un any passen de 7 
a 8, els de dos anys, de 10 a 13, i els 
de tres, de 18 a 20—; la reducció de 
mitja hora del personal de suport 
del migdia; l'augment de les quo¬ 
tes fins a 298 € al mes —quotes 
més elevades que alguns graus uni¬ 
versitaris—; i les retallades de sou 
del personal, entre d'altres. A més, 
el curs passat van externalitzar 
la gestió completa de tres escoles 
bressol, i el curs vinent n'obriran 
dues més de titularitat municipal 
però amb gestió totalment priva- 
titzada. Totes aquestes mesures 
redueixen enormement la qualitat 
pedagògica i perjudiquen el creixe¬ 
ment dels nens i nenes d'entre o i 
3 anys. 

Ouin és el motiu de les polítiques 
respecte la petita infància que 


s'han pres al llarg dels anys i que 
han portat a la situació actual? 

El 1997 l'Ajuntament encapçalat 
per Pasqual Maragall i Eulàlia Vin- 
tró va decidir que les escoles bres¬ 
sol eren molt cares i que s'havien 
de reduir costos. Personalment, 
penso que vam relaxar-nos massa 
i ens hauríem d'haver posat més 
forts, ja que a partir d'aquell any 
les condicions de les llars d'infants 
no han parat d'empitjorar. Les me¬ 
sures més actuals són justificades 
amb l'argument de les retallades 
per la crisi, però en realitat es una 
qüestió ideològica i política: volen 
un model privatitzat i jeràrquic. De 
fet, els diners que es gasten amb les 
escoles bressol públiques, amb les 
privades i amb les empreses de ser¬ 
veis no els hem vist mai. Possible¬ 
ment no s'estalvien tants diners. 

Com ha actuat la comunitat 
educativa davant les mesures que 
s'han anat aprovant respecte la 
petita infància? 

Durant molts anys hem sortit al 
carrer, hem fet vaga, hem presentat 
manifestos i hem recollit signatu¬ 
res per reclamar un model de qua¬ 
litat per a la petita infància, però 
el govern no ens ha fet cas. Aquest 
curs, a causa de les externalitza- 
cions totals de tres escoles bressol 

Han d'assumir que la infància 
i l'educació no són un negoci, 
i sempre se'n perdran diners 1 ’ 


hi ha hagut un altre boom de rei¬ 
vindicacions, i des de l'assemblea 
Bressol Indignades, que està ober¬ 
ta a tota la comunitat educativa 
de la petita infància de Barcelona 
per organitzar els actes col·lectius 
d'aquesta lluita, hem elaborat ‘El 
compromís amb i per a la petita 
infància'. A més, la petita infància 
també participem en la Iniciativa 
Legislativa Popular per l'Educació 
Pública, que demana un model pú¬ 
blic, gratuït, sense jerarquies i de 
qualitat per a tots els nivells d'en¬ 
senyament i que s'ha presentat al 
Parlament amb més de 94.000 sig¬ 
natures. 

Quin objectiu persegueix el 
document ‘El compromís amb i 
per a la petita infància’? 

Es tracta d'un recull dels mínims 
que creiem que han d'oferir les es¬ 
coles bressol i els serveis comple¬ 
mentaris —espais familiars— per 
atendre amb qualitat els infants. 
Actualment aquests mínims — 
gestió directa per part de l'Institut 
Municipal d'Educació de Barcelona, 
mitja hora de més del personal de 
suport i ràtios seguint les recoma¬ 
nacions europees— s'estan vulne¬ 
rant i aquest document redactat 
conjuntament per famílies, mes¬ 
tres, educadors de suport, personal 


de cuina i de neteja, pretén que els 
partits polítics l'afegeixinn al seu 
programa electoral. El passat 18 
de maig vam organitzar una taula 
rodona a les Cotxeres de Sants on 
vam convidar les principals forces 
polítiques per debatre el compro¬ 
mís de cara a les eleccions munici¬ 
pals. 

Com ezen les escoles bzessol 
catalanes als anys nozanta, quan 
ezen un zefezent educatiu? 

Eren escoles amb dues mestres per 
aula i pocs nens per classe. Aquest 
fet millorava la qualitat pedagògi¬ 
ca i d'atenció. A més, no hi havia di¬ 
rector, la feina administrativa ens 
la repartíem i la gestió era directa: 
totes érem de l'equip i treballàvem 
conjuntament. 

Pez què és impoztant el 
desenvolupa-ment dels infants 
duzant els 0-3 anys? 

És l'etapa més important del crei¬ 
xement. Tot el que s'aprèn —com 
ara relacionar-se, compartir, con¬ 
viure, etc.— durant els primers tres 
anys de vida té conseqüències en 
les etapes posteriors. Però la petita 
infància mai s'ha tingut en compte 
en aquest país, i per aquesta raó ens 
volen convertir en un servei soci¬ 
al merament assistencial i apartat 


de l'educació. Han d'assumir que la 
infància i l'educació no són un ne¬ 
goci, i que mai se'n podrà guanyar 
diners, sempre se'n perdran. Ara bé, 
es guanyarà en formació. 

Com czeieu que sezà el futuz 
del 0-3? 

G.R: Jo vaig començar a treballar 
durant l'últim canvi de model — 
augment de les ràtios, reducció de 
la mitja hora de suport i externalit- 
zació completa de les tres primeres 
escoles bressol— i sempre he vist 
aquesta situació com un fet lamen¬ 
table. Si veiéssim el futur negre no 
haguéssim fet tot això. Crec que si 
no guanya CiU —que mai ha parlat 
de fer cap reforma a la petita infàn¬ 
cia— potser podrem tornar a con- 
vertir-nos en un model real amb 
qualitat. 

F.A: El vull veure groc, el futur. 
Crec que pitjor no podem estar 
i penso que aquesta vegada ens 
escoltaran, per això hi estic im¬ 
plicada. Tinc ganes de jubilar-me 
tornant a les condicions dels anys 
noranta. 

